তারকা পতনের বিশ্বকাপে অনেক নতুন ফুটবলার জানান দিয়ে গেলেন, তাদের স্বপ্নের দৌঁড় শুরু। এমবাপের দৌঁড়ের কথা আপনি ভুলবেন কিভাবে! রাশিয়া বিশ্বকাপকেই বা আপনি ভুলবেন কিভাবে। যেখানে কাপ যুদ্ধ শেষেও আপনার মনে হবে না— এটা যুদ্ধদীর্ণ কোন কোটি মানুষের মঞ্চ। মনে হবে এটা গোটা পৃথিবীর মানুষের মহামিলনের এক মঞ্চ। যার নাম বিশ্বকাপ। সেখানে ফ্রান্স-ক্রোয়েশিয়া ৫ হাজার ৪শ সেকেন্ডের মহারণ শেষে যা হলো সেটাই আসলে বিশ্বকাপ। যেটা কিছু সময়ের জন্য কারও মন খারাপ করে। কারো মন ভাল করে দেয়। আবার তারা সব ভুলে নতুন স্বপ্ন দেখে আগামী বিশ্বকাপের।